《雨坐遣心》
宋代·李彭

孟夏始三气，暑还自何乡。稍稍切肌骨，病著径卧床。

云从瓯峰来，将雨送微凉。容与过朝市，殷勤洒林塘。

幽窗多僧气，颇带山茶香。缥思随归云，冉冉列禅房。

此物方料理，阴崖容伏藏。火老恐愈浊，熏煮犹未央。

会当笺山灵，时来呵不祥。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。